Eosinofilia pulmonar iatroxénica

A eosinofilia pulmonar iatroxénica (EPI) ou eosinofilia pulmonar por fármacos é un grupo de doenzas caracterizados por causaren infiltrados pulmonares nos que predominan os eosinófilos provocados por mor da acción adversa dun fármaco. Este tipo de enfermidades teñen un mecanismo de hipersensibilidade tipo II ou IV, e nin a dose nin a duración do tratamento ten relación coa severidade desta eosinofilia pulmonar. O inicio pode ser agudo ou gradual, e a sintomatoloxía é a mesma que nas demais eosinofilias: tose, febre, e infiltrados pulmonares. Ante un infiltrado pulmonar eosinofílico, cómpre realizar unha correcta anamnese de toda a medicación que toma o paciente, tanto con receita coma sen receita médica. O tratamento principal é a supresión do fármaco causante da doenza. Se for un caso severo, con grande afectación pulmonar, pode tratarse con corticoides durante unha semanaEosinofilias pulmonares, Dr. Namikawa et al. 2009.

 Principais fármacos que producen EPI 
 AINEs, por exemplo Ibuprofeno.
 Antibióticos
 Nitrofurantina
 Minociclina
 Ampicilina
 Penicilina
 Tetraciclina
 Carbamazepina
 Sulfazalazina
 Metrotexato
 Sales de ouro.
 Fenitoína
 AAS

 Notas 

 Véxase tamén 
 Outros artigos 
 Eosinofilia pulmonar

Categoría:Eosinofilias pulmonares